《赞四君诗四首 其四》
南北朝·常景

蜀江导清流，扬子挹馀休。含光绝后彦，覃思邈前修。

世轻久不赏，玄谈物无求。当途谢权宠，置酒得闲游。

作者简介：（?—550） 北魏河内温人，字永昌。有才思，雅好文章。初为律博士，后为门下录事、太常博士，宣武帝正始初参与论议律令。累迁积射将军、给事中。延昌初受敕撰门下诏书凡四十卷，孝明帝即位，敕撰太和之后朝仪已施行者凡五十余卷。孝明帝孝昌初参与镇压杜洛周起事，为义军所俘。后落入葛荣手。荣死，景得还朝。孝庄帝永安二年除中军将军、正黄门。参议正光壬子历。节闵帝普泰初除车骑将军秘书监，封阳县子。